Avogau

Un avogauCon a variant avogato  (u avogada si ye muller, d'o latín  advocatus) ye aquella persona, licenciada en Dreito y inscrita en un Colechio d'Avogaus, que exerce profesionalment l'asesoramiento y consello en materia legal asinas como a dirección y esfensa d'as partis en chuicios y toda clase de procesos chudicials y administrativos.

Os avogaus son os prencipals cooperadors u achents que intervienen en l'administración de chusticia.

L'avogau, por estar un profesional especificament parau y especializau en cuestions churidicas, ye a unica persona que puet ofreixer un enfoque adecuau d'o problema que tien o ciudadano u 'chusticiable'. Cal destacar que amás d'a suya intervención en chuicios, una función basica y prencipal de l'avogau ye a preventiva.

Con l'asesoramiento, una correcta redacción d'os contractos y documentos, etc, s'evitan conflictos, de forma que l'avogau, mas que ta os pleitos u chuicios, sirve ta no plegar en éls.

Atros colectivos profesionals prestan servicios parellans a os d'os avogaus, y se tracta de profesionals altament cualificaus, pero especializaus en l'asesoramiento u a chestión de cuestions u en materias muit concretas. L'unico profesional habilitau ta o tramite completo d'una cuestión chudicial ye l'avogau.

A traviés d'os Colechios d'Avogaus u d'os organismos pertinents (seguntes os países) existen servicios d'asistencia churidica gratuita ta os ciudadans que no disposan de medios economicos.

L'actuación profesional de l'avogau se basa en os prencipios de libertat y independencia. O prencipio de buena fe preside as relacions entre o client y l'avogau, que ye subchecto a o secreto profesional.

 Se veiga tamién 
 Avogau defensor.
 Fiscal.
 Chuez.
 Notario.

Notas

Referencias

 Vinclos externos 

  Asociación d'Avogaus en Internet.
  Real e Ilustre Colegio de Abogados de Zaragoza.

*